|  |
| --- |
| **Частична предварителна оценка на въздействието** |
| **Институция:**Министерство на земеделието  | **Нормативен акт:**Проект на Постановление на Министерския съвет за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от Закона за ветеринарномедицинската дейност, приета с Постановление № 81 на Министерския съвет от 2020 г. (обн., ДВ, бр. 40 от 2020 г.) |
|  |  |
| **Лица за контакт:** | **Телефон и ел. поща:** |
| д-р Милена Трендафилова, двм – директор на дирекция „Политики по агрохранителната верига“, МЗм д-р Анастасия Гергьовска – държавен експерт в дирекция „Политики по агрохранителната верига“, МЗм | телефон за връзка: 02 98511 302електронна поща:MTrendafilova@mzh.government.bg телефон за връзка: 02 98511 401електронна поща:AKovacheva@mzh.government.bg  |
| **1. Проблем/проблеми за решаване: Необходимост от изменение на коефициента на редукция, които може да бъде наложен върху размера на дължимото обезщетение****Проблем 1.***Кратко опишете проблема/проблемите и причините за неговото/тяхното възникване. По възможност посочете числови стойности.*Географското разположение на Република България създава условия и високо ниво на риск от проникване на територията на страната на особено опасни заразни заболявания по животните, които съгласно чл. 47, ал.1 от Закона за ветеринарномедицинската дейност (ЗВД) са включени в заповед на министъра на земеделието. При определяне на заболяванията са взети предвид действащите национални и европейски нормативни актове, изискванията на Световната организация по здравеопазване на животните (OIE) и Световната здравна организация, оценката на значимостта на заразните болести, включително зоонозите за ЕС и България, съгласно документ на Европейската комисия за степенуване значимостта на заразните болести.Една от мерките за ограничаване и ликвидиране на тези опасни, заразни заболявания е унищожаването на заразените и контактни животни, като съгласно чл. 109 от ЗВД е предвидено с подзаконов нормативен акт на Министерския съвет да бъдат регламентирани условията и реда за обезщетяване на собствениците на животни, които са унищожени след възникване на заразно заболяване.С Постановление № 81 на Министерския съвет от 2020 г. е приета Наредба за условията и реда за разходване на средствата за обезщетяване на собствениците на животни в случаите по чл. 47, ал. 1 от ЗВД, която се прилага и към настоящият момент. В действащата към момента наредба са определени коефициентите на редукция, които могат да бъдат наложени върху размера на обезщетенията (в размер на 10, 25, 50 и 75 на сто от дължимото обезщетение), конкретните случаи, редът и условията за налагането им, определен е и максималният размер на обезщетението за определени видове животни, както и сроковете за извършване на епизоотично проучване след констатиране на огнище на заразно заболяване.След датата на приемане на действащата наредба до момента на територията на страната са констатирани общо 36 огнища на болестта Високопатогенна инфлуенца по птиците при домашни птици и птици отглеждани в плен, в резултат на което са унищожени над 1 милион и 400 хиляди птици. Потвърдени са и 10 огнища на болестта Африканска чума по свинете при домашни свине, в резултат които са унищожени над 11 хиляди свине.В ЗВД са регламентирани нарушенията, при които не се изплаща обезщетение за унищожените животни. Определените към момента коефициенти на редукция могат да достигнат в размер до 75% от дължимото обезщетение, което на практика означава собственика на унищожените животни да бъде сериозно санкциониран и това да доведе до не докладване от страна на собствениците и ползвателите на животновъдни обекти при съмнение за възникване на заразно заболяване.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Съгласно чл. 148, т. 1 от Закона за ветеринарномедицинската дейност, коефициентът на редукция е определен в наредбата по чл. 109.*1.4. Посочете задължителните действия, произтичащи от нормативни актове от по-висока степен или актове от правото на ЕС.*С проекта не се транспонират нормативни актове на институции на ЕС.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1** Запазване на принципа на споделената отговорност между държавата и собствениците или ползвателите на животновъдни обекти, чрез налагане на коефициент на редукция върху размера на обезщетенията, при неспазване на ветеринарномедицинските изисквания от тяхна страна, но е предвидено коефициентите да бъдат в значително намален размер;**Цел 2** Ефективно разходване на бюджетните средства, предвидени за обезщетяване;**Цел 3** Справедливо обезщетяване на собствениците на засегнатите обекти, без те да бъдат допълнително ощетявани.  |
| **3. Заинтересовани страни:** 1. Министерство на земеделието;2. Българска агенция по безопасност на храните;3. Собственици или ползватели на над 100 000 животновъдни обекта;3. Браншови организации в областта на животновъдството над 79 на брой.  |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се предприемат действия за изготвяне на проект на Постановление на Министерския съвет за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от Закона за ветеринарномедицинската дейност, приета с Постановление № 81 на Министерския съвет от 2020 г. Не се променят определените коефициенти на редукция, чийто размер към момента може да достигне 75% от размера на определеното обезщетение, което по никакъв начин не стимулира собствениците и ползвателите на животновъдни обекти да докладват на компетентния орган при съмнение за възникване на заразно заболяване. **Положителни (икономически/социални/екологични) въздействия:**Няма положителни въздействия.**Отрицателни (икономически/социални/екологични) въздействия:**Увеличава се риска от укриване от страна на собствениците или ползвателите на животновъдни обекти на заразни заболявания при животните поради възможността от налагане на твърде голям коефициент на редукция при определяне на размера на обезщетението. Запазват се определените към момента максимални цени, които към настоящият момент не отговарят на реалните икономически стойности за отделните видове животни. Запазват се действащите към момента срокове за извършване на епизоотични проучвания, което от своя страна води до забавяне в процедурата за издаване на акт за дължимо обезщетение, изплащане на дължимите суми и трудности при възстановяване на засегнатите стада. Съдебната практика до момента показва, че в преобладаващите случаи собствениците оспорват актовете с определения им по реда на чл. 10, ал. 1 от наредбата размер на обезщетение (или наложения им по реда на чл. 10, ал. 2 коефициент на редукция) пред съответния административен съд. Съдът назначава (служебно или по искане на жалбоподателя) съдебно-икономическа експертиза и в преобладаващия брой случаи кредитира направеното заключение на съответното вещо лице, че размерът на оценката, т.е пазарната цена на унищожените животни е по-висока от съответно определената в акта за обезщетение, понякога в двоен размер.**Специфични въздействия:**Няма да се осигури възможност за по-бързо възстановяване на засегнатите животновъдни обекти.**Административна тежест:**Няма ефект.**Вариант 2 „Приемане на проект на ПМС за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от Закона за ветеринарномедицинската дейност“****Описание:** С приемането на проект на ПМС за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от Закона за ветеринарномедицинската дейност, ще бъдат извършени необходимите промени, които да гарантират условията и реда за определяне на справедлив размер на дължимо обезщетение за унищожени животни.**Положителни (икономически/социални/екологични) въздействия:**Намалява се риска от укриване от страна на собствениците или ползвателите на животновъдни обекти на заразни заболявания при животните поради възможността от налагане на твърде голям коефициент на редукция при определяне на размера на обезщетението, но се запазва принципа на споделена отговорност между държавата и собствениците и ползвателите на животновъдни обекти. Предвидено е коефициентите на редукция да бъдат в размер на 12 на сто, 20 на сто и 40 на сто от размера на обезщетението, в случаите, в които собственика или ползвателя на животновъдния обект е извършил някакво нарушение. Променят се определените към момента максимални цени, съобразно реалните икономически стойности за отделните видове животни. Предвидено е да се премахнат фиксираните към момента стойности и максималните стойности да се определят по данни предоставени от Системата за агропазарна информация за месеца предхождащ възникването на болестта. Основните параметри за определяне на размера на обезщетенията са регламентирани в ЗВД и условията за определяне на максималните стойности в наредбата няма да дадат отражение върху държавния бюджет. Съкращават се сроковете за извършване на епизоотични проучвания, което от своя страна допринася за по-бързото финализиране на процедурата за издаване на акт за дължимо обезщетение, изплащане на дължимите суми. Намалява се възможността за завеждане на съдебни дела от страна на собствениците и ползвателите на засегнати обекти за оспорване на наложените коефициенти на редукция. **Отрицателни (икономически/социални/екологични) въздействия:**Не са идентифицирани. **Специфични въздействия:****Въздействия върху малките и средните предприятия:**Ще се осигури възможност за по-бързо възстановяване на засегнатите животновъдни обекти.**Административна тежест:**Няма ефект |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1****„Без действие“** | **Вариант 2** |
| ***Ефективност*** | Цел 1 | Ниска | Висока  |
| Цел 2 | Ниска  | Висока  |
| Цел 3 | Средна | Висока  |
| ***Ефикасност*** | Цел 1 | Средна | Висока  |
| Цел 2 | Ниска | Висока  |
| Цел 3 | Ниска | Висока  |
| ***Съгласуваност*** | Цел 1 | Ниска | Висока  |
| Цел 2 | Средна  | Висока  |
| Цел 3 | Средна  | Висока  |

 |
| **6. Избор на препоръчителен вариант:****По проблем 1: Вариант 2 „Приемане на проект на Постановление на Министерския съвет за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от Закона за ветеринарномедицинската дейност.** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани. |
| **7. Консултации:**Проектът на Постановление на Министерския съвет за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от Закона за ветеринарномедицинската дейност, ще бъде публикуван на интернет страницата на Министерство на земеделието и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?** |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:****Не.** |
| **11. Информационни източници:**Заповеди на изпълнителният директор на Българската агенция по безопасност на храните за обявяване на огнище на заразна болест. В заповедите са разпоредени мерките за ограничаване разпространението на болестта, същите са достъпни на следният електронен адрес:<https://bfsa.egov.bg/wps/portal/bfsa-web/home/orders/orders.animal.health.and.welfare> Информация за докладваните огнища на Високопатогенна инфлуенца по птиците и Африканска чума по свинете в държавите членки достъпна на интернет страницата на Европейската комисия:<https://food.ec.europa.eu/system/files/2023-02/ad_control-measures_hapai_chrono_2022-23_0.pdf> <https://food.ec.europa.eu/system/files/2023-03/ad_adns_outbreaks-per-disease_2.pdf>  |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Д-р Милена Трендафилова, двм****Директор на дирекция „Политики по агрохранителната верига“****Дата: 27.03.2023 г.** |